armvectores/hy_wikipedia_2023 huggingface dataset:
Ոզնագլխիկ Տուրնեֆորի

Ոզնագլխիկ Տուրնեֆորի (լատ.՝ Echinops tournefortii), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 1 մ բարձրությամբ բազմամյա բույս է։ Ցողունն ունի սպիտակ թաղիքային թավոտություն, զամբյուղների տակ տերևակալած չէ։ Տերևները շատ փշոտ են, գոգավոր կամ փետրաձև հատված, վերևից` ոստայնանման, տակից՝ թաղիքային թավոտությամբ և գեղձերով ծածկված ջղերով։ Խոզանների փունջը խիտ չէ և հասնում է զամբյուղի կեսին։ Ծածկոցի բոլոր տերևները՝ արտաքինները և միջինները, ունեն երկար, կոշտ, ցցված փշոտ–թարթիչավոր եզրեր, գագաթում` հազվադեպ փոքր կարճոտիկ գեղձերով։ Պսակը դժգույն–երկնագույն է։


== Տարածվածություն ==
Հանդիպում է Իջևանի ֆլորիստիկական շրջանում (Իջևանի և Բերդի շրջակայք)։ Աճում է նաև Արևելյան Անատոլիայում և Հյուսիսարևմտյան Իրանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 700–1400 մ բարձրությունների վրա, ինչպես նաև անտառների եզրերին։ Ծաղկում է օգոստոս–սեպտեմբեր ամիսներին, պտղաբերում՝ սեպտեմբեր-հոկտեմբերին։


== Պահպանություն ==
Վտանգված տեսակ է։ Հայտնի է ինտենսիվ տնտեսական գործունեության գոտում գտնվող մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Բլանզե սյուր Բուտոն

Բլանզե սյուր Բուտոն (ֆր.՝ Blanzay-sur-Boutonne), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Օլնե կանտոնի կազմի մեջ։ 
Համայնքի INSEE կոդ՝ 17049։


== Բնակչություն ==
Համայնքի բնակչությունը 2010 թվականին կազմում էր 94 մարդ։


== Տնտեսություն ==
2010 թվականի տվյալներով 51 աշխատունակ տարիքի մարդկանցից (15-64 տարեկան) 30-ը տնտեսապես ակտիվ էին, 21-ը անգործունակ (ակտիվության ցուցանիշը 58.8 %, 1999 թվականին եղել է՝ 64.2 %)։ 30 աշխատունակ բնակիչներից 30-ը աշխատում էին (16 տղամարդ և 14 կին)։ 21 անգործունակ մարդկանցից 3-ը աշակերտներ կամ ուսանողներ են, 13-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Բլանզե սյուր Բուտոն (ֆր.)
Արևի տաճարը

Արևի տաճարը (ֆրանսերեն՝ Le Temple du Soleil), Թենթենի արկածները պատկերապատումների շարքի տասնչորսերորդ գիրքն է, որի հեղինակն է բելգիացի Էրժեն։ Գրքում որպես հերոս հանդես է գալիս երիտասարդ լրագրող Թենթենը։ Գիրքը շարունակում է Բիուրեղեայ 7 գնդիկները գրքի պատմությունը, և Թենթենի արկածները գրքերի շարքի մի քանի գրքերից է, որ նախորդ գրքի պատմվածքն է շարունակում։
Գիրքը արևմտահայերենի է թարգմանվել 2007 թվականին՝ Ռուզան և Ժան-Վարուժան Կյուրեղյանի կողմից և լույս տեսել Սայջեստ սարլ հրատարակչության միջոցով։


== Աղբյուրներ ==


== Արտաքին հղումներ ==
Պաշտոնական կայք
Բիսերտ

Բիսերտ (ռուս.՝ Бисерть), քաղաքատիպ ավան Ռուսաստանի Սվերդլովսկի մարզի Բիսերտսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 10233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դե լա Վիլլ թատրոն

Դե լա Վիլլ թատրոն (ֆր.՝ Théâtre de la Ville, քաղաքային թատրոն), Ֆրանսիայի պարի թատրոններից մեկը, որը հանդիսանում է Փարիզի ամենահեղինակավոր թատրոններից մեկը։


== Թատրոնի պատմություն ==
Դե լա Վիլլ թատրոնը կառուղվել է 1862 թվականին, ֆրանսիացի ականավոր ճարտարապետ Գաբրիել Ժան Անտուան Դավիթ նախագծով Ժորժ Օսմանի համար, ով հայտնի է որպես բարոն Օսման։ Թատրոնը կառուցվել է Շատլե թատրոնի առջևում, Փարիզի հենց սրտում գտնվող համանուն հրապարակում։
1871 թվականին, երբ Պրուս-Ֆրանսիական պատերազմի ժամանակ Փարիզը շրջապատված էր գերմանացիների կողմից, թատորնը ավերվել էր։ Բայց արդեն երեք տարվա ընթացքում այն վերականգնվել է։

Տարբեր թվականներին թատրոնը փոխել են իր անվանումը։ 1898 թվականին այն ստացել է «Ազգերի թատրոն» անվանումը։
1949 թվականին թատորնը կրեց Սառա Բեռնարի  անունը, ով անձնվիրաբար աշխատել էր դրա վրա։
1968 թվականին թատրոնը հրաժարվել է սովորական թատերական բեմադրություններից և դարձել է պարարվեստի թատրոն, հրաժարվելով Սառա Բեռնարի անվան թատրոն անվանումից։
Ժան Մերկյուրի (Jean Mercure) գլխավորությամբ, ով 1985 թվականին փոխարինել է Ժերար Վիոլետին (Gérard Violette), պարը կենտրոնական տեղ է զբաղեցրել թատրոնում։
1990 թվականին հեղինակություն է վայելել ֆրանսիական նոր պարի դպրոցը, որի ներկայաուցիչնեչը գրավել են հանդիսատեսին հրաշալի յուրօրինակ հումորով, անկանխատեսելի ճկունությամբ, անսովոր կերպարներով։ Այդ ժամանակ բելգիացի, անգլիացի, հոլանդացի պարուսույցներ և գերմանական ժամանակակից պարի Պին Բաուշ խմբի համագործակցության շնորհիվ՝ Դե լա Վիլլ թատրոնը մեծ հեղինակություն է ձեռք բերել Եվրոպայում։ Իր հաջողության ահմար թատրոնը մեծապես պարտական է «Վուպերտալի տիկինը» ներկայացմանը, որի պրեմիերան կայացել է Դե լա Վիլլ թատրոնում, որն ունի տեխնիկականն մեծ հնարավորություններ։


== Անվանումներ ==


== Ծանոթագրություններ ==


== Գրականություն ==
Jean Mercure, un théâtre de la ville par Paul-Louis Mignon, éditions Paris Bibliothèque, 2002.
Théâtre de la Ville de Paris par Valentin Dufour et Gabriel Michel de La Rochemaillet, éditions Bibliobazaar, 2008.


== Արտաքին հղումներ ==
Դե լա Վիլլ թատրոնի պաշտոնական կայքը
Թատրոն դե լա Վիլին. փարիզյան ժամանակակից պարի տաճար
Պանզոոտիա

Պանզոոտիա (պան․․․ և հուն․՝ ΖώονΦο - կենդանի), համաճարակի զարգացման բարձրագույն աստիճան, նաև համաճարակային պրոցեսների ինտենսիվության (լարվածության) քանակական դրսևորում, երկրում կամ մի քանի երկրներում, մայրցամաքում կենդանիների վարակիչ հիվանդությունների լայն տարածում։ Նման բնույթով կարող են տարածվել դաբաղը, խոշոր եղջերավորների, խոզերի, թռչունների ժանտախտը, ձիերի վարակիչ էնցեֆալոմիելիտը ևն։ Ծագման պատճառները տարաբնույթ են, օրինակ, դաբաղի ժամանակ կարող է նկատվել հարուցիչի փոփոխություն և կենսբ․ նոր հատկանիշներով տարբերակների առաջացում։ Հիվանդությունների տարածման վրա նկատելիորեն ազդում են նաև սոցիալական և տնտեսական գործոնները։ Պանզոոտիաի կանխման արդյունավետությունը կախված է տվյալ հիվանդության ուսումնասիրվածության աստիճանից, պայքարի մեթոդների ճշգրտությունից և դրանց ժամանակին ու արդյունավետ կիրառումից։
Նովոպոլ (այլ կիրառումներ)

Նովոպոլ, կարող է վերաբերել՝

Նովոպոլ - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Նովոպոլ - գյուղ, Ուկրաինայի Ժիտոմիրի մարզի Չեռնյախովսկի շրջանում
Իբրահիմ Մարաաշլի

Իբրահիմ Մարաաշլի (արաբ․՝ إبراهيم مرعشلي ‎‎, հունվարի 27, 1937(1937-01-27), Լիբանան - սեպտեմբերի 15, 2004(2004-09-15), Բեյրութ, Լիբանան), լիբանանցի դերասան։


== Կենսագրություն ==
Իբրահիմ Մարաաշլին իր արվեստագիտական կյանքի ավելի քան 30 տարվա ընթացքում ներկայացրել է բազմաթիվ թատրոններ և հեռուստահաղորդումներ։ Արվեստագիտական կյանքը սկսել է 60-ական թվականներին, դերեր խաղալով եգիպտական և լիբանանյան կինոթատրոններում։ Այնուհետև նա աշխատել է Հասան Ալաը Ալ-Դինի հետ, ով հիմնադրել էր Ազգային Թատրոնը։ Իբրահիմ Մարաաշլին Հասան Ալաը Ալ-դինի հետ բազմաթիվ պիեսների է մասնակցել, որոնք համբավ են ունեցել՝ «Շուշուն և միլիոնը», «Երջանկության հյուրանոցը», «Ա՜խ, մեր երկիրը» և այլն… Հեռուստատեսությունում Մարաաշլին հայտնի է դարձել իր կատակերգական դերերով։


== Գործերը ==


=== Թատրոն ===
Շուշուն Սոֆարում
Ոսպ ու խավիար
Հարևանների պատը
Հասա 99-ին
Ստոպ Բոբի դպրոցը


=== Կինոթատրոն ===
Կյանքիս ամենգեղեցիկ օրերը
Օտար եղբայրները
Փարիզը և սերը
Կյանքի հետ հանդիպում


=== Հեռուստատեսություն ===
Կապիտան Բոբը
Սիրո աշտարակը
Երկար գիշերը
Դպրոցական օրերը
Հումորի թատրոնը
Երգերը և իմաստները


=== Ռադիո ===
Հումորային էսքիզներ


== Ծանոթագրություններ ==


== Արտաքին հղում ==
إبراهيم مرعشلي على قاعدة بيانات الأفلام العربية.
الراحل إبراهيم مرعشلي
إبراهيم مرعشلي القن والعفوية - مجلة الجيش اللبناني
كان يا مكان زمن التلفزيون السعيد
Թոժկան

Թոժկան, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սոուղ Օլուք

Սոուղ Օլուք, հայաբնակ գյուղ Ալեքսանդրետի գավառում, Ամանոսի լեռան ստորոտին։ Զովաշունչ օդով և սառնորակ աղբյուրներով հայտնի Սոուղ Օլուքը ալեքսանդրետցիների սիրած ամառանոցն էր։ Առաջին համաշխարհային պատերազմի նախօրեին ուներ 350 հայ բնակիչ։ Զբաղվում էին այգեգործությամբ, պարտիզպանությամբ, հացահատիկի մշակությամբ, արհեստներով, առևտրով, մասամբ՝ անասնապահությամբ։ 1915 թվականի Մեծ եղեռնից փրկված հայերը 1920 թվականից (երբ Ալեքսանդրետի գավառը մտցվեց Ֆրանսիայի խնամակալության ներքո գտնվող Սիրիայի կազմի մեջ) վերադարձան Սոուղ Օլուք։ Սակայն, երբ Թուրքիան 1938 թվականին ռազմակալեց, իսկ 1939 թվականին զավթեց Ալեքսանդրետի գավառը, տեղի շուրջ 40 հազար հայերի հետ հարկադրաբար Սիրիա և Լիբանան գաղթեցին նաև սոուղօլուքցիները։
Ձիգուրի

Ձիգուրի (վրաց.՝ ძიგური), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Աբաշայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 151 մարդ։


== Ծանոթագրություններ ==
Դիշա Պատանի

Դիշա Պատանի (հինդի՝ दिशा पटानी, անգլ.՝ Disha Patani, հունիսի 13, 1992(1992-06-13), Բարելի, Ուտար Պրադեշ, Հնդկաստան), հնդիկ դերասանուհի և ֆոտոմոդել։


== Կենսագրություն ==
Դիշան ծնվել է Ուտար Պրադեշ նահանգի Բարելի քաղաքում, նրա հայրը դեռ այնտեղ է ապրում։
Դերասանուհու կարիերան սկսելուց առաջ նա հասցրել է դառնալ ֆոտոմոդել և մասնակցել որոշ գովազդների, ինչպես նաև «Femina Miss Diva» մրցույթում զբաղեցրել է երկրորդ տեղը ։
Նրա նորամուտը կայացել է 2015 թվականին Loafer ֆիլմում՝ թուլուգու լեզվով։ Չնայած լեզուն չիմանալով՝ նա դերասանության համար արժանացավ քննադատների գնահատականին։ Ֆիլմը ձախողվեց վաճառքում։
Մեկ տարի անց նա իր դեբյուտը կատարեց Բոլիվուդում՝ M. S. Dhoni: The Untold Story ֆիլմում, որտեղ նա խաղում էր գլխավոր հերոսի նախկին սիրեկանի դերը, ֆիլմը հասավ կոմերցիոն հաջողությունների և արժանացավ քննադատների գնահատականին, իսկ դերասանուհին շահեց մի քանի լավագույն դեբյուտային մրցանակներ, այդ թվում Screen Award և Stardust Award:
2017 թվականին կայացավ նրա միջազգային դեբյուտը «Աստծո զրահներ. գանձերի որոնումներ» ֆիլմում՝ Ջեքի Չանի մասնակցությամբ։ Նրա հերոսուհի Աշմիտան Ազգային թանգարանի ինստիտուտի երիտասարդ պրոֆեսոր է, որն օգնում է գլխավոր հերոսին գանձեր գտնել։ Նա նաև մասնակցել է Հնդկաստանում ֆիլմի գովազդային արշավին, որն ինքնին կոմերցիոն հաջողություն է ունեցել։
2018 թվականին թողարկվեց «Բունտարար 2» ֆիլմը, որտեղ նա խաղում էր իր առաջին լիարժեք դերը Բոլիվուդում և նրա գործընկերը Թայգր Շրոֆն էր։ Չնայած քննադատների բացասական արձագանքներին՝ ֆիլմը տոմսարկղային հաջողություն ուներ։
Ներկայումս Դիշան պատրաստվում է նկարահանվել թամիլական Sangamithra ֆիլմում, որտեղ նա փոխարինելու է Շրութի Հասանին։ Ֆիլմը կլինի նրա դեբյուտը Կոլիվուդում։


== Անձնական կյանքը ==
Հանդիպում է դերասան Թայգր Շրոֆի հետ։


== Ֆիլմագրությունը ==


== Ծանոթագրություններ ==


== Արտաքին հղումներ ==
Ալջի Սմիթ

Ալջի Սմիթ (անգլ.՝ Algee Smith, նոյեմբերի 7, 1994(1994-11-07), Սագինո, Միչիգան, ԱՄՆ), ամերիկացի դերասան և երգիչ։ Կատարելով մի քանի փոքր հեռուստատեսային դերեր 2017 թվականին, Սմիթն առաջին անգամ իր մասին հայտնել է կատարելով Ռալֆ Թրեսվանթի դերը BET-ի «Նոր հրատարակության պատմություն» մինի սերիալում։ Նույն թվականին նա քննադատների կողմից բարձր գնահատական է ստացել՝ կատարելով Լարի Ռիդի դերը Քաթրին Բայգլոուի Դետրոյթ ֆիլմում։ Սակայն նրան հռչակ է բերել HBO-ի «Էյֆորիա» հեռուստասերիալում կատարած դերը։


== Վաղ կյանք ==
Սմիթը ծնվել է Միչիգան նահանգի Սագինո քաղաքում։ Երբ նա 8 տարեկան էր, նրա ընտանիքը տեղափոխվել է Միչիգանից Ատլանտա, որտեղ սկսել է իր դերասանական կարիերան։ Նրա հայրն երաժիշտ էր, իսկ մայրը՝ դիզայներ, ինչի շնորհիվ Սմիթը ներգրավված էր արվեստի մեջ և թողարկել է իր առաջին ռեփ ձայնագրությունը 9 տարեկանում։ Այդ ժամանակի ընթացքում նա մի քանի երկրորդական հեռուստատեսական դերեր է ունեցել։ Սմիթը տեղափոխվել է Լոս Անջելես 20 տարեկանում։


== Կարիերա ==
Հայտնվելով այնպիսի նախագծերում, ինչպիսիք են Disney Channel-ի «Թույլ տուր շողա»-ն և «Էխո Երկրի վրա»-ն, Սմիթը ստացել է իր առաջին խոշոր դերասանական փորձը՝ կատարելով Ռալֆ Թրեսվանթի դերը BET-ի «Նոր հրատարակության պատմություն» մինի սերիալում։ Նա նաև կատարել է Լարի Ռիդի դերը Քաթրին Բայգլոուի Դետրոյթ ֆիլմում։ Նրա աշխատանքը բարձր է գնահատվել քննադատների կողմից։ Ալջին նաև հայտնվել է Ամանդլա Սթենբերգի «Ատելություն, որը դու տալիս ես»-ի դերասանական կազմում, որը նույնանուն դեռահասային վեպի ադապտացիան էր։
2017 թվականի հունիսի 22-ին Սնիթը թողարկել է իր առաջին մինի ալբոմը՝ «Listen»-ը, որը R&B և հիփ հոփ ժանրերի խառնույթն էր։ Այն նաև հանդես է եկել «Դետրոյթ» ֆիլմի սաունդթրեքում, որի անվանումը «Grow» էր։


== Ֆիլմագրություն ==


== Սկավառակագրություն ==


=== Մինի ալբոմներ ===


=== Միքսթեյփներ ===


== Ծանոթագրություններ ==


== Արտաքին հղումներ ==
Ալջի Սմիթ Internet Movie Database կայքում
Քոնուեյի շրջան (Արկանզաս)

Քոնուեյ (անգլ.՝ Conway County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.440 կմ² է, բնակչությունը՝ 21.273 մարդ (2007 թ. տվյալներով)։ Շրջկենտրոնն է Մորիլտոն բնակավայրը։ Կազմավորվել է 1825 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-08-11 at the Wayback Machine.
Խոլոպներ

Խոլոպներ, ֆեոդալական կախման մեջ գտնվող և իրավական դրությամբ ստրուկներին նման մարդկանց կատեգորիա Ռուսական պետությունում, IX - XVII դդ.։
«Խոլոպներ» տերմինը տարեգրության մեջ առաջին անգամ հիշատակվում է 986 թվականին։ Ըստ օրենքի խոլոպը իր էր, որի հետ տերը կարող էր վարվել ցանկացած ձևով (սպանել, վաճառել, պարտքի դիմաց տալ ուրիշին և այլն)։ Խոլոպներ էին դառնում ռազմագերիները, ինքնավաճառվածները, պարտքի դիմաց կամ հանցագործության համար վաճառվածները, խոլոպուհու հետ ամուսնացողները։ Խոլոպների մի մասը լրացնում էր իշխանական, այդ թվում զինվորական ծառաների շարքերը, օգտագործվում էր հողագործական աշխատանքներում, ավելի ուշ՝ զբաղվում արհեստներով, գյուղատնտեսական աշխատանքով, վարչական գործունեությամբ։
XVI դարի կոռային տնտեսության մեջ խոլոպների դերն ու տեղը նվազեց՝ գյուղացիներին ճորտային շահագործման ոլորտը ներգրավելու հաշվին, և դարավերջից առավել տարածվեց ու մասսայական դարձավ ծառայողական խոլոպությունը։ XVII դարի վերջից երևան եկան հողին ամրացված, իրենց տնտեսությունն ունեցող և բահրա վճարող խոլոպներ, իսկ XVIII դարի սկզբներին միախառնվեցին ճորտերի հետ։ Խոլոպները մասնակցել են XVII դարի գյուղացիական ապստամբություններին։
Թազվել շրջան (Իլինոյս)

Թազվել շրջան (անգլ.՝ Tazewell County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.681 կմ² է, բնակչությունը՝ 135.394 մարդ (2010 թ. տվյալներով)։ Շրջկենտրոնն է Փեկին բնակավայրը։ Կազմավորվել է 1827 թ.։
Մարուսյա Մարտիրոսյան

Անվան այլ կիրառումների համար տե՛ս՝ Մարտիրոսյան (այլ կիրառումներ)Մարուսյա Սահակի Մարտիրոսյան (նոյեմբերի 29, 1924(1924-11-29), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 17, 2003(2003-01-17), Երևան, Հայաստան), հայ խորհրդային դերասանուհի։ ՀԽՍՀ ժողովրդական արտիստուհի (1967)։
Բալետմայստեր, ԽՍՀՄ ժողովրդական արտիստ Մաքսիմ Մարտիրոսյանի քույրը։


== Կենսագրություն ==
Աշխատել է Երևանի պատանի հանդիսատեսի (1944-1945), Կիրովականի Հովհաննես Աբելյանի անվան (1946-1948), Էջմիածնի (1948-1951) և Ալավերդու (1951-1953) շրջանային, Լենինականի Մռավյանի անվան (1953-1970) թատրոններում։ ԽՄԿԿ անդամ 1965 թվականից։ 1971 թվականից աշխատել է Երևանի դրամատիկական թատրոնում։


== Դերեր ==


== Ծանոթագրություններ ==
Կառլոս Ջաներյան

Կառլոս Ջաներյան (մայիսի 10, 1932(1932-05-10), Լենինական, Հայկական ԽՍՀ, ԱԽՖՍՀ, ԽՍՀՄ), խորհրդային բռնցքամարտիկ, Եվրոպայի առաջնության արծաթե մեդալակիր (1955)։ ԽՍՀՄ սպորտի վարպետ (1954)։ Հայկական ԽՍՀ վաստակավոր մարզիչ (1970)։ Հայաստանի ֆիզիկական կուլտուրայի և սպորտի պատվավոր աշխատող (2017)։


== Կենսագրություն ==
Կառլոս Ջաներյանը ծնվել է 1932 թվականի մայիսի 10-ին Լենինականում (այժմ ՝ Գյումրի)։ 1947 թվականին տեղափոխվել է Երևան, որտեղ սկսել է զբաղվել բռնցքամարտով Վարդան Հովհաննիսյանի ղեկավարությամբ։ 1955 թվականին ընդգրկվել է ԽՍՀՄ հավաքականի կազմում Արևմտյան Բեռլինում կայացած Եվրոպայի առաջնությունում։ Երեք մենամարտ հաղթելով Թուրքիայի, Իտալիայի և ԳԴՀ-ի մրցակիցներից, կարողացել է հասնել այդ մրցումների եզրափակիչ, որտեղ պարտվել է հայտնի լեհ բռնցքամարտիկ Զբիգնև Պետշիկովսկուն։
1961 թվականին Կառլոս Ջաներյանն ավարտեց իր մարզական կարիերան։ 1962-1967 թվականներին աշխատել է ՆԳՆ քրեական հետախուզության վարչությունում, 1967-1977 և 1986-1996 թվականներին՝ Հայաստանի Մարզկոմիտեում։ 1996-2007 թվականներին դասավանդել է ֆիզիկական կուլտուրայի հայկական պետական ինստիտուտում, նրան շնորհվել է դոցենտ գիտական կոչում։


== Ծանոթագրություններ ==


== Արտաքին հղումներ ==
В. А. Марков, В. Л. Штейнбах. Бокс. Энциклопедия. — Москва: Человек, 2011. — 655 с. — ISBN 978-5-903639-26-7
Профиль на сайте The-sports.org(անգլ.)
Աննա Սիբերգ

Աննա Լուիզա Բիրգիտտա Հանսեն (դան․՝ Anna Louise Birgitte Hansen, ամուսնական ազգանունը` Սիբերգ, հունվարի 7, 1870(1870-01-07)[…], Ֆոբորգ, Ֆոբորգ Միտֆյուն, Հարավային Դանիա տարածաշրջան, Դանիա - հուլիսի 4, 1914(1914-07-04)[…], Կոպենհագեն, Դանիա), դանիացի նկարչուհի, որը ամուսնու՝ Ֆրից Սիբերգի հետ միասին ընդգրկված է եղել Ֆյունի նկարիչների ստեղծագործական խմբում։ 


== Կենսագրություն ==
Աննան ծնվել է դեկորատոր-նկարիչ Պետեր Սիրակ Հանսենի (1833-1904) ընտանիքում, որը աշխարհիկ կյանք է վարել և ունեցել բաց սրահ տեղի նկարիչների և արվեստի դպրոցների ուսանողների հավաքույթների և հանդիպումների համար։ Այս հանդիպումներից մեկում Աննան ծանոթացել է իր ապագա ամուսնու՝ Ֆրից Սիբերգի հետ, ով մինչև 1882 թվականը վերապատրաստվել է հոր արվեստանոցում։ Այդ ժամանակ Աննան երաժշտություն է սովորել, իսկ հոր ղեկավարությամբ` նկարչություն և յուղանկարային գեղանկարչություն։ Նրա եղբայրը՝ Պետերը, շուտով դարձել է հայտնի նկարիչ։ Հայրենի Ֆոբորգի տեխնիկական դպրոցում սովորելուց հետո աղջիկը մեկնել է Կոպենհագեն։ 1890 թվականին նա խորությամբ ուսումնասիրել է արվեստ քանդակագործ Լյուդվիգ Բրանդստրուպի և նկարիչ Կարլ Ենսենի մոտ։ 1892-1894 թվականներին Աննան Կոպենհագենի ճենապակու թագավորական մանուֆակտուրայում աշխատել է որպես ճենապակու գեղանկարիչ, ինչպես նաև նկարել է ծաղկային կտավներ, հիմնականում մանուշակներով և քրիզանթեմներով և տվել երաժշտության ու երգարվեստի մասնավոր դասեր։ 1894 թվականին նա ամուսնացել է Ֆրից Սիբերգի հետ։ Սիբերգների ընտանիքն ունցել է յոթ երեխա. որդիներից մեծ ճանաչում են ձեռք բերել պատկերազարդող-նկարիչ Էռնստը և կոմպոզիտոր Ֆրիցը։

1902 թվականին Սիբերգները մեկնել են Կերտեմինե կոմունայի Պիլեգարդեն քաղաք։ Այստեղ արդեն բնակվում էին նրանց ընկերները՝ նկարիչներ Ալեդը և Յոհաննես Լարսենները, ինչպես նաև մի շարք այլ ստեղծագործող գործիչներ, այդ թվում՝ գրականության բնագավառում ապագա Նոբելյան մրցանակակիր` Յոհանես Ենսենը։ Կերտեմինում Աննան հիմնականում զբաղվել է ծաղկային թեմաներով ջրաներկային գեղանկարչությամբ։ Նկարչուհին կատարելագործել է ճենապակու գործարանում տիրապետած իր ոճը՝ կիրառելով մեկ շերտը մյուսի վրա պատկերելու դասական տեխնիկան, ինչը պատկերին տալիս էր հատուկ թեթևություն։ 
Սիբերգի աշխատանքները ցուցադրվել են 1889-1910 թվականներին Շարլոտտենբորգ ամրոցում կազմակերպված գարնանային ցուցահանդեսներում։ Այն բանից հետո, երբ Ֆրից Սիբերգը բավականաչափ գումար է վաստակել իր վաճառված նկարներից, ամուսինները որոշում են միջոցներ նվիրաբերել թանգարան ստեղծելու համար, որտեղ պետք է ցուցադրվեին «Ֆյունի նկարիչները»-ի խմբի վարպետների ստեղծագործությունները, որոնց թվում էին Աննա և Ֆրից Սիբերգները։ 1910 թվականին թանգարանն իր դռներն է բացել հասարակության առջև։ Սկզբում թանգարանն ընդունել է միայն խմբի կազմում ընդգրկված տղամարդ նկարիչների աշխատանքները։ Միայն Աննայի մահից երկու տարի անց կազմակերպվել է նրա աշխատանքներին նվիրված առանձին ցուցահանդես։
Աննա Սեբերգը մահացել է լեղապարկի բորբոքումից, 44 տարեկան հասակում։


== Պատկերասրահ ==

		
		
		


== Ծանոթագրություններ ==
Վիկտորյա Կենտ

Վիկտորյա Կենտ Սիանո (իսպ.՝ Victoria Kent Siano, մարտի 6, 1892(1892-03-06), Մալագա - սեպտեմբերի 25, 1987(1987-09-25)[…], Նյու Յորք, Նյու Յորք, ԱՄՆ), իսպանացի փաստաբան և  հանրապետական քաղաքական գործիչ։


== Կենսագրություն ==
Եղել է Ռադիկալ-սոցիալիստական հանրապետական կուսակցության, ապա կուսակցության մեջ մտած Հանրապետական ձախակողմյան կուսակցության անդամ։ Հայտնի է դարձել 1930 թվականին հանրապետական քաղաքական գործիչ Ալվարո դե Ալբորնոսին դատարանում պաշտպանելով, որը շուտով դարձել է արդարադատության նախարար և վտարանդի հանրապետական կառավարության նախագահ (1947-1949 և 1949-1951)։ 1931 թվականին ընտրվել է Իսպանիայի երկրորդ հանրապետության խորհրդարանի առաջին գումարման պատգամավոր։ Հենց նույն թվականին Իսպանիայի հանրապետության նախագահ Նիսետո Ալկալա Սամորա ի Տորեսը Վիկտորյա Կենտին նշանակել Է Պատիժների կատարման գերատեսչության ղեկավար, այդ պաշտոնում Վիկտորյա Կենտը ակտիվորեն զբաղվել է բանտային մեկուսացման բարեփոխությունով։
Կենտը դեմ էր իսպանացի կանանց ընտրական իրավունքների շուտափույթ տրամադրմանը՝ կարծելով, որ դա կարող է հարված հասցնել ձախ կուսակցություններին։ Իսպանիայի կին բնակչությունը, նրա կարծիքով, գտնվելով կաթոլիկ եկեղեցու ազդեցության տակ, չունեն սոցիալական և քաղաքական իրավիճակի բավարար ընկալում, որպեսզի պատասխանատու կերպով մոտենան ընտրություններին։ Իսպանիայի ֆեմինիստ Կլարա Կամպոամորի հետ այս հարցի շուրջ դիմակայությունը հանգեցրել է Կենտի ժողովրդականության մակարդակի նվազմանը, և դրա արդյունքում 1933 թվականի ընտրություններում նա զրկվել է պատգամավորական մանդատից, երբ, ինչպես և կանխատեսել էր, հաղթանակ են տարել պահպանողականները։
Քաղաքացիական պատերազմի ավարտից հետո Վիկտորյա Կենտը ստիպված է եղել արտագաղթել։ Նյու Յորքում նա հրատարակել է Ibérica ամսագիրը, որը կենտրոնացած էր ԱՄՆ-ում իսպանացի ներգաղթյալների համար։ Վիկտորիա Կենտի անունը կրում է Անդալուսիայի մի քանի միջնակարգ ուսումնական հաստատություններ, ինչպես նաև Մալագայի Cercanías սեզոնային էլեկտրագնացքի կայարան։


== Ստեղծագործություններ ==
Cuatros años en París (1940—1944), (1978)


== Գրականություն ==
Miguel Ángel Villena, Victoria Kent, una pasión republicana, Barcelone, Debate, 2007, 336 p.
María Dolores Ramos, Victoria Kent (1892—1987), Ediciones del Orto, 1999, 96 p.
Maria Telo Nunez, Concepcion Arenal y Victoria Kent: La prisiones, vida y obra, Instituto de la Mujer, 1995, 137 p.
Angela Kershaw & Angela Kimyongur, Women in Europe Between the Wars: Politics, Culture and Society, Ashgate Pub Co, 2007, 249 p.


== Ծանոթագրություններ ==
Վարդաքար

Վարդաքար (նախկին անվանումը` Թոմարդաշ),
գյուղ Հայաստանի Հանրապետության Շիրակի մարզի Արթիկի տարածաշրջանում, մարզկենտրոնից՝ 15 կմ հարավ-արևելք, Մանթաշ գետի աջ ափին։ Վերանվանվել է Վարդաքար 1946 թ. մայիսի 31-ին


== Բնակչություն ==
Ըստ ՀՀ 2011 թ. մարդահամարի արդյունքների` Վարդաքարի մշտական բնակչությունը կազմել է 709, առկա բնակչությունը` 639 մարդ։ 1831 թվից ի վեր բնակիչները գրեթե ամբողջությամբ հայեր են, որոնց նախնիների մի մասը 1828-1829 թթ. գաղթել է Կարսի Բեռնա գյուղից և Մուշի գավառի գյուղերից։
Վարդաքարի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի, կերային կուլտուրաների, շաքարի ճակնդեղի և ծխախոտի մշակությամբ։


== Կրթություն ==
Գյուղում գործում է դպրոց։


== Պատմամշակութային կառույցներ ==
Շրջակայքում կան գյուղատեղի, «Սրբի դաշտ» մատուռ, խաչարձան, 19-րդ դարի Սուրբ Աստվածածին եկեղեցի, բրոնզե դարին վերաբերող զանազան հնություններ։


== Տես նաև ==
Վարդաքարի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Վարդաքար գյուղի էջը CAA կայքում Archived 2011-08-20 at the Wayback Machine.
Վալդեմարպիլս

Վալդեմարպիլս (լատիշ․՝ Valdemārpils), քաղաք Լատվիայի Տալսինսկոմ երկրամասում՝ Կուրզեմե քաղաքի հյուսիսում։


== Պատմություն ==
Առաջին անգամ հիշատակվում է 1582 թվականին, Սասմակկեն անունով (գերմ.՝ Saßmacken): Այդ ժամանակ Սասմակա քաղաքում կար 10 տուն, իսկ բնակչությունը կազմում էր մոտավորապես 100 մարդ։ 1834 թվականին բնակչության թիվը հասել է 600-ի և քաղաքը ընդգրկվել է Կուրլյանդսկոյ նահանգի մեջ, իսկ 1917 թվականին Վալդեմարպիլսը ստացել է քաղաքի կարգավիճակ։ 1926 թվականին քաղաքում է ծնվել հասարակական գործիչ, հրապարակախոս, վերածննդի առաջնորդ Վալդեմարան, որի անունով քաղաքը կոչվել է Վալդեմարպիլս։

Մինչև 2009 թվականի հուլիսի 1-ը քաղաքը գտնվում էր Տալսինսկիի նահանգի մեջ։


== Տրանսպորտ ==


=== Ավտոճանապարհներ ===
Վալդեմարպիլս քաղաքի միջով ընթանում է տարածաշրջանային դժվարանցանելի Վալդգալե - Ռոյա ավտոճանապարհը։
Տեղական ավտոճանապարհների շարքում հարկ է նշել Վալդեմարպիլս - Պոպե ավտոճանապարհը։


=== Միջքաղաքային ավտոբուսների գործունեություն ===
Հիմնական երթուղիներն են՝ Վալդեմարպիլս - Ռիգա, Վալդեմարպիլս - Տալսի, Վալդեմարպիլս - Ռոյա, Վալդեմարպիլս- Դունդագա։


== Տեղագրական քարտեզներ ==
Քարտեզի թերթիկ O-34-XXIII : Մասշտաբ՝ 1 : 200.000-ի։ 1986 թվականին քարտեզի վիճակը տեղայնքով, իսկ 1989 թվականին ՝ պարբերականը։


== Ծանոթագրություններ ==


== Արտաքին հղումներ ==
Официальный сайт Талсинского края Archived 2011-06-28 at the Wayback Machine.(լատիշերեն)Сайт о Валдемарпилсе Archived 2011-09-29 at the Wayback Machine.(անգլ.)
Информация о Валдемарпилсе на туристическом портале mesta.lv(ռուս.)
Информация о Валдемарпилсе в топонимической базе данных(լատիշերեն)
Սալգադու դի Սան Ֆելիս

Սալգադու դի Սան Ֆելիս (պորտ.՝ Salgado de São Félix), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան մարզում։ Մտնում է Իտաբայանա գավառի կազմի մեջ։ Բնակչությունը կազմում է 11 685 մարդ՝ 2006 թվականի տվյալներով։ Գրավում է 196,092 կմ2 տարածք։ Բնակչության խտությունը՝ 59,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 21.007.732,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.772,66 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,552 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սալգադու դի Սան Ֆելիսի մասին
IOS 10

iOS 10 - Apple կորպորացիայի iOS օպերացիոն համակարգի տարբերակ է, որը iOS 9-ի հաջորդն է։ Համակարգը ներկայացված է եղել 2016 թվականի հունիսի 13-ին Apple Worldwide Developers Conference (WWDC)-ի ժամանակ։ Շուկայում հայտնվել է 2016 թվականի սեպտեմբերի 13-ից։


== Պատմություն ==
2016 թվականի սեպտեմբերի 8-ին iPhone-ների, iPad-ների և iPod Touch-երի համար GM (Golden Master) տարբերակը մատչելի դարձավ բեռնելու համար։ Այս տարբերակը կարող են բեռնել այն օգտատերերը, որոնք գրանցված են մշակողի կարգավիճակով։ 2016 թվականի սեպտեմբերի 13-ին հայտնվեց տարբերակը։


== Փոփոխություններ ==
Զգալիորեն ընդլայնվել են Messages և Siri հավելվածների հնարավորությունները։ Մշակվել են Maps-ի, Photos-ի, Apple Music-ի, Apple News-ի և Home-ի դիզայնները։ Messages-ում ավելացված են անիմացիաներ և ներդրված խանութ, որում կան լայնացումներ, խաղեր և սթիքերներ և այլ գունավոր նկարներ։ Ավելացված է Messages-ով ոչ մեծ գումարների ուղարկման հնարավորություն։ Siri-ի համար ներկայացված է դեպի այլ հավելվածների ինտեգրացման հավելված՝ SiriKit։


== Աջակցվող սարքեր ==
Ներքևում ներկայացված է աջակցվող սարքերի ցուցակը։


== Ծանոթագրություններ ==
1070

1070 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1070 թվականն է, 
XI դարի 70-րդ տարին։
ՀՀ ԿԳՆ լեզվի պետական տեսչություն

ՀՀ ԿԳՆ լեզվի պետական տեսչություն, ՀՀ կրթության և գիտության նախարարության աշխատակազմի առանձնացված ստորաբաժանում, որն իրականացնում է օրենքով ՀՀ կրթության և գիտության նախարարությանը վերապահված վերահսկողական գործառույթներ և կիրառում պատասխանատվության միջոցներ լեզվական քաղաքականության բնագավառում՝ հանդես գալով Հայաստանի Հանրապետության անունից, ապահովում է Հայաստանի Հանրապետությունում լեզվի բնագավառում միասնական քաղաքականության իրականացումը
Լեզվի պետական տեսչությունն իրականացնում է վերահսկողական գործառույթներ և կիրառում պատասխանատվության միջոցներ Հայաստանի Հանրապետության լեզվական քաղաքականության բնագավառում՝ «Լեզվի մասին» ՀՀ օրենքի և ՀՀ լեզվական քաղաքականության պետական ծրագրերի պահանջների կատարման ապահովում, ՀՀ պաշտոնական լեզվի՝ գրական հայերենի կանոնարկում և հասարակական կյանքի բոլոր ոլորտներում նրա լիակատար գործածության ապահովում, ՀՀ ազգային փոքրամասնությունների լեզվական իրավունքների ապահովում և այլն։ Տեսչությունը ստեղծվում, վերակազմակերպվում է, և նրա գործունեությունը դադարեցվում է Հայաստանի Հանրապետության կառավարության որոշմամբ։
ՀՀ ԿԳՆ լեզվի պետական տեսչության հետ համագործակցում է ԵՊՀ հայ բանասիրության ֆակուլտետը։
2010 թվականից տեսչությունը ղեկավարում է Սերգո Երիցյանը։


== Ծանոթագրություններ ==
Մուս (գետ)

Անվան այլ կիրառումների համար տե՛ս՝ Մուս (այլ կիրառումներ)Մուս (ռուս.՝ Мусь), գետ Ռուսաստանում, հոսում է Մարի Էլ հանրապետությունում Կիրովի մարզում։ Գետաբերանը տեղակայված է Մեծ Կոկշագա գետի ձախ ափին՝ 94 կմ հեռավորության վրա։ Գետի երկարությունը 14 կմ է, ավազանի տարածքը 39,2 կմ2։
Գետի ակունքը գտնվում է Մեծ Կիբեևո գյուղում, Սանչուրսկա գյուղից 13 կմ հարավ-արևմուտք։ Գետը հոսում է հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400712112100000732
Հիդրոլոգիական ուսումնասիրությունների կոդը - 112100073
Ավազանի կոդը - 08.01.04.007
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամարենա

Կամարենա (իսպ.՝ Camarena), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Տոռիխոս շրջանում։ Տարածքը 66 կմ² է։ Բնակչությունը 3704 մարդ (2010 թվականի տվյալներով)։ Պրովինցիայի վարչական շրջանից հեռու է 30 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Այոս Խարիտոն

Այոս Խարիտոն (հուն․՝ Άγιος Χαρίτων, թուրքերեն՝ Ergenekon), գյուղ Կիպրոսի Հանրապետության Ֆամագուստայի շրջանի հյուսիսարևմտյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է 10 կմ դեպի հյուսիս Մարատովունոս գյուղից։ Ըստ 2011 թվականի տվյալների գյուղի բնակչությունը կազմել է 96 մարդ, մեծամասնությունը թուրք կիպրացիներ են։


== Ծանոթագրություններ ==
Սովետսկոեի շրջան (Ստավրոպոլի երկրամաս)

Սովետսկոեի շրջան (ռուս.՝ Советский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Զելենոկումսկ։


== Աշխարհագրություն ==
Շրջանի տարածքի մակերեսը կազմում է 2089,61 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 62517 մարդ։ Բնակչության խտությունը կազմում էր 29,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կֆար Վրադիմ

Կֆար Վրադիմ (եբրայերեն՝ כְּפַר וְרָדִים‎,‎ հայերեն՝ Վարդերի գյուղ), քաղաք Իսրայելի հյուսիսում։ 2008 թվականի մարդահամարով բնակչությունը կազմում է 5800 մարդ։ Գտնվում է Մաալոթ-Թարշիլայից հարավ ու Լիբանանի հետ պետական սահմանից 14 կմ. հեռավորության վրա։ Քֆար Վրադիմը մոտ է Նահարիային (հեռավորությունը՝ 20 կմ.) ու Կարմիելին (հեռավորությունը՝ 16 կմ.): 2015 թվականի մարդահամարով բնակչությունը կազմում է 5446 մարդ։


== Պատմություն ==
Գյուղական միջավայրում արդյունաբերական քաղաք հիմնադրելու նպատակով Շթեֆ Վերթհայմերը 1984 թվականին հիմնադրեց Կֆար Վրադիմը։ Առաջին ընտանիքները մեծ մասամբ Վերթհայմերին պատկանող ԻՍՔԱՐ Մեթալվորքինգ (անգլ.՝ ISCAR Metalworking) ընկերության աշխատողներն էին։ Ընկերությունն արտադրում է մետաղական շեղբեր ու բարձր թողունակության կտրող գործիքներ։ Կֆար Վրադիմը գտնվում է Մաալոթ-Թարշիայի ու Յանու-Ջաթի մոտ ու թիվ 854 ճանապարհով միանում է մայրուղուն։ Թիվ 8721 ճանապարհն անցնում է քաղաքի միջով, որը վերջինիս կապում է Յանու-Ջաթի հետ։


== Կլիմա ==
Կֆար Վրադիմը գտնվում է ծովի մակարդակից 550-620 մետր բարձրության վրա, որով էլ պայմանավորվում է հարաբերական չոր միջերկրածովյան կլիման։ Ամռանն ամենաբարձր ջերմաստիճանը 38 °C (100 °F) է, մինչդեռ հունվարին ու փետրվարին ջերմաստիճանը հասնում է −2 °C (28 °F)ի։ Ձմռանը միջին ջերմաստիճանը տատանվում է 10-ից 15 °C (50 to 59 °F)ի միջև, իսկ ամռանը՝ 28–32 °C (82–90 °F)ի։ Հիմնականում անձրևների ու թույլ ձյան տեսքով տեղումները լինում են հոկտեմբերից մարտ ընկած ժամանակհատվածում։


== Կրթություն ==
Կֆար Վրադիմում գործում է մեկ տարրական դպրոց (Քեշեթ դպրոց) և մեկ ավագ դպրոց (Ամիղիմ ավագ դպրոց)՝ սկսած 2013 թվականից։ Հայտնի բնակիչներն են հրեա նովելագիր Շանի Բոյանջիուն ու երաժիշտ Մաթի Կասպին։
Կֆար Վրադիմն ու Կաստրիլո Մոտա դե Խուդիոսը (Իսպանիա) քույր քաղաքներ են։


== Ծանոթագրություններ ==
Նիկոլայ Կոզիրև

Նիկոլայ Կոզիրև (ռուս.՝ Никола́й Ива́нович Ко́зырев, հունիսի 27, 1934(1934-06-27), Մոսկվա, ԽՍՀՄ - սեպտեմբերի 11, 2021(2021-09-11)), ռուս դիվանագետ։


== Կենսագրություն ==
1958 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1970 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ 1958 թվականից զբաղվում է դիվանագիտական գործունեությամբ։

1959-1963 թվականներ՝ Իրանում ԽՍՀՄ դեսպանության թարգմանիչ, ատտաշե։
1965 թվականից մինչև 1968 թվականը Իրանում եղել է ԽՍՀՄ դեսպանության երրրոդ և երկրորդ քարտուղար։
1972 թվականից մինչև 1976 թվականը Իրանում եղել է ԽՍՀՄ դեսպանության առաջին քարտուղար։
1976-1979 թվականներին եղել է ԽՍՀՄ արտաքին գործերի նախարարության Միջին Արևելքի երկրների բաժանմունքի բաժնի վարիչ, խորհրդական։
1979 թվականից մինչև 1983 թվականը Իրանում եղել է ԽՍՀՄ դեսպանության խորհրդական։
1984 թվականից մինչև 1987 թվականը Աֆղանստան զբաղեցրել է ԽՍՀՄ դեսպանության խորհրդական-դեսպանորդի պաշտոնը։
1987-1992 թվականներին եղել է ԽՍՀՄ արտաքին գործերի նախարարության հատուկ հանձնարարությունների դեսպանորդ։
1991 թվականի հոկտեմբերի 16-ից մինչև 1998 թվականի ապրիլի 6-ը Իռլանդիայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
1998 թվականից դասավանդել է Ռուսաստանի Դաշնության դիվանագիտական ակադեմիայում։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
Արտակարգ և լիազոր դեսպան (1991 թվականի հոկտեմբերի 16)


== Ծանոթագրություններ ==


== Արտաքին հղումներ ==
Посол знает, что делать
Բոլշոյ Խոմուտեց

Բոլշոյ Խոմուտեց (ռուս.՝ Большой Хомутец), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 1190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերո

Էնես Մերալ (հուլիսի 27, 2000(2000-07-27), Ռյուսելսհայմ, Գրոս Գերաու, Դարմշտադտի վարչական շրջան, Հեսսեն, Գերմանիա), առավել հայտնի որպես Մերո, թուրքական ծագումով գերմանացի ռեփեր։


== Կյանքը և կարիերան ==
Ծնվել և մեծացել է Գերմանիայի Հեսսեն նահանգի Ռյուսելսհայմ քաղաքում։ Ծնողները արմատներով Թուրքիայի Գյումյուշհանե քաղաքից են։ 2016 թավականից նա երաժշտական հոլովակներ է տեղադրել Ինստագրամում և հավաքել մեծ լսարան, ինչի արդյունքում էլ պայմանագիր է ստորագրել Groove Attack TraX ձայնագրման լեյբլի հետ։
Պրոֆեսիոնալ կարիերայում իր առաջին մեծ հաջողությունը գրանցել է 2018 թվականին՝ «Baller los» երգով գլխավորել է գերմանական սինգլների հիթ շքերթը։ 2019 թվականին թողարկված նրա դեբյուտային «Ya Hero Ya Mero» ալբոմը զբաղեցրել է առաջին հորիզոնականը գերմանական ալբոմների հիթ շքերթում, իսկ ալբոմի «Hobby Hobby» և «Wolke 10» երգերը կրկին գլխավորել են սինգլների հիթ շքերթը։


== Սկավառակագրություն ==


=== Ստուդիական ալբոմներ ===
«Ya Hero Ya Mero» (2019)
«Unikat» (2019)
«Seele» (2020)


== Ծանոթագրություններ ==


== Արտաքին հղումներ ==
Սկավառակագրությունը Allmusic կայքում
1300 կապրալներ

1300 կապրալներ (սերբ.՝ 1300 каплара), Սերբիայի Թագավորության բանակի կրտսեր սպաների ջոկատի հավաքական անունը Առաջին համաշխարհային պատերազմի տարիներին։ Ջոկատը օգնության է ուղարկվել սերբական առաջին բանակին Կոլուբարայի ճակատամարտին։ Նրա կազմի մեջ մտել են սերբական ռազմական ուժերի ապագա պոտենցիալ ղեկավարները։


== Նախապատմություն ==
Առաջին համաշխարհային պատերազմի սկսվելուց հետո սերբ շատ ուսանողներ ու դպրոցականներ ստիպված էին դադարեցնել ուսումը և մեկնել գերագույն հրամանատարության շտաբ ենթազորամասերում ընդգրկվելու համար։ Կամավորներից մի քանիսը հայտնվեցին Սկոպյեի ռազմական դպրոցում, որտեղ էլ սկսել են ուսումնասիրել ռազմական գործը։ Ուսումնական պլանը չէր ենթադրում կուրսանտների մասնակցությունը ռազմական գործողություններին։


== Կոլուբարայի ճակատամարտի մասնկցություն ==
Դեկտեմբերի 2-ին ավստրո-հունգարական զորքերը մտնում են Բելգրադ` վստահ լինելով, որ Սերբիան շուտով կստորագրի կապիտուլյացիայի ակտը և դուրս կգա խաղից։ Սերբական բանակը նահանջում է` գրեթե ամբողջովին բարոյալքված և հույս չունենալով Անտանտի դաշնակիցների օգնության վրա։ Ավստրո-հունգարացի զինվորները ամբողջ օրվա ընթացքում թալանի են մատնում քաղաքը և բռնանում բնակիչների վրա։ Նրանք վստահ էին, որ շուտով կգրավեն Նիշը և Կրագուևացը։
Հարավային կողմից 16-րդ կորպուսը Պոժեգ-Ուժիցայի ուղղությամբ և հյուսիսից 15-րդ կորպուսը Սուվոբոր ուղղությամբ դեկտեմբերի 3-ին սերբական բանակի կազմում Ժիվոին Միշիչի և Ռադոմիր Պուտկինի գլխավորությամբ անցնում են հարձակման։ Կենդանի ուժի պակասը սերբերը լրացնում են ռազմական դպրոցների 1300 կուրսանտներով, որոնք շտապ օգնության են հասնում Սկոպյեից։ Ռազմական ուսումնական հաստատություներ ընդունվելիս այս երիտասարդները միանգամից ստացել էին կապրալի կոչում, այստեղից էլ` ջոկատի անվանումը։ Կոլուբարայի ճակատամարտում զոհվում են նրանցից 400-ը, սակայն սերբերին հաջողվում է հետ մղել ավստրո-հունգարական ուժերը և ետ գրավել Բելգրադը։ Կոլուբարայի հաղթանակը Սերբիայի ամենամեծ ու կարևոր հաղթանակներից մեկն էր Առաջին համաշխարհային պատերազմում։


== Հիշատակ ==
Սերբիայի մշակույթում 1300 կապրալները խորհրդանշում են սեփական զոհողության գնով  հայրենիքի և հարազատ ժաղովրդի ազատության ձեռքբերումը։ Նրանց հիշատակը անմահացվել է շատ քաղաքներում. Բելգրադում, Բանյա Լուկայում կան 1300 կապրալների փողոցներ։ Բելգրադում նրանց անունով դպրոց կա, իսկ Ռայաց բարձունքին կանգնեցվել է հուշարձան։
Գոյություն է ունեցել «1300 կապրալների միավորումը»  (սերբ.՝ Удружење 1300 каплара), որի մեջ մտել են պատերազմը վերապրած զորակոչիկները Սկոպյեից։ Նրանցից վերջինի` Թադի Պեյովիչի մահվան հետ միավորումը դադարել է գոյություն ունենալ։


== Ծանոթագրություններ ==


== Արտաքին հղումներ ==
Բելգրադի` 1300 կապրալների անվան դպրոցի պաշտոնական կայք
Գրիգորի Եգորով (լրագրող)

Եգորով Գրիգորի Անտոնովիչ  (էրզ.՝ Григорий Антонович Егоров, նոյեմբերի 26, 1891(1891-11-26), Կամաևկա, Վերեշիմսկի գյուղխորհուրդ, Լոպատինսկի շրջան, Պենզայի մարզ, ՌԽՖՍՀ - հունիսի 24, 1963(1963-06-24), Տիրասպոլ, Մոլդովական ԽՍՀ, ԽՍՀՄ), լրագրող, մորդովական ազգային հրատարակչության կազմակերպիչներից։


== Կենսագրություն ==
Գրիգորի Եգորովը ծնվել է 1891 թվականի նոյեմբերի 26-ին  Սարատովի մարզի Պետրովսկի շրջանի Կամաևկա գյուղում, այժմ՝ Պենզայի մարզի Լոպատինսկի շրջան։ 1910 թվականին էքստեռն հանձնել է տեղական ուսուցչի կոչման քննությունները և դասավանդել գյուղական դպրոցում։  Առաջին համաշխարհային և քաղաքացիական պատերազմների մասնակից է։ 1923-1927 թվականներին աշխատել է ՌԿ(բ)Կ Պետրովսկի և Կուզնեցկի գավառային կոմիտեներում, գավառային թերթում կազմակերպել է էրզյան լեզվով հավելվածի հրատարակումը։  1927  թվականից եղել է համամորդովական  «Якстере теште» («Կարմիր աստղ») թերթի խմբագիրը։ Էրզյան-մորդովերեն լեզվով է թարգմանել Նիկոլայ Գոգոլի և Ա. Մ. Գորկու ստեղծագործությունները։
Մահացել է Տիրասպոլում, 1963 թվականին։


== Ծանոթագրություններ ==


== Գրականություն ==
История Мордовии в лицах: Биограф. сб. Саранск, 1994.
Дёмин, Василий Иванович. Эрзянь журналистиканть эрямопингезэ: монография: кавто пельксстэ = История эрзянской журналистики: монография: в 2 ч. / Василий Дёмин. – Саранск: Лит. фонд России, 2013. – Васенце пельксэсъ = Ч. 1. – 404 с. – Мордов.-эрзя яз.
Савин О.М. Егоров Григорий Антонович / Пензенская энциклопедия. М.: Научное издательство «Большая Российская энциклопедия», 2001, с. 173
(242) Կրիմհիլդ

(242) Կրիմհիլդ (անգլ.՝ Kriemhild), աստերոիդ աստերոիդների հիմնական գոտում։ Հայտնաբերվել է 1884 թվականի սեպտեմբերի 22-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,86296 ա. մ., առավելագույնը մոտենում է 2,5222 ա. մ. հեռավորության վրա և հեռանում 3,2037 ա. մ.։ Արեգակի շուրջ մեկ ամբողջական պտույտ է կատարում 1769,38 երկրային օրվա ընթացքում, իր ուղեծրով շարժվելով միջինում 0,203461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(242) Կրիմհիլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեյկա (այլ կիրառումներ)

Բեյկա, կարող է վերաբերել՝

Բեյկա - աուլ Ռուսաստանի Խակասիա հանրապետության Ասկիզսկի շրջանի կազմում։
Բեյկա - աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Նյուտոն շրջան (Տեխաս)

Անվան այլ կիրառումների համար տե՛ս՝ Նյուտոն շրջան (այլ կիրառումներ)Նյուտոն շրջան (անգլ.՝ Newton County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.416 կմ² է, բնակչությունը՝ 15.072 մարդ (2000 թվականի տվյալներով)։ Շրջկենտրոնն է Նյուտոն բնակավայրը։ Կազմավորվել է 1846 թվականին։
Ասպիսակի գրչության կենտրոն

Ասպիսակի գրչության կենտրոն, գործել է 13–14-րդ դարերում, Քաջբերունիք գավառի Ասպիսակ գյուղի մերձակա Սուրբ Աստվածածին վանքում (հյուսիսային կողմից Վանա լիճը թափվող Վրհոնից գետի ափին)։


== Պատմություն ==
Հիմնադրել է Քաջբերունիքի տեսուչ Տեր Աբրահամը, վանեցի մեծահարուստ Ավետենց Սահմադինի նվիրատվությամբ 1256–1265 թվականներին՝ վանքը վերակառուցելուց հետո։


== Ձեռագրեր ==
Գրչության այդ կենտրոնից մեզ հասած առաջին ձեռագիրն ընդօրինակվել է 1281 թվականին, Հովսեփի ձեռքով (Բրիտանական թանգարան, ձեռագիր № 2670)։ Երևանի Մեսրոպ Մաշտոցի անվան Մատենադարանում (ձեռագիր № 193) պահվում է նույն գրչի 1299 թվականին արտագրած Աստվածաշունչը։


== Նշանավոր գրիչներ ==
Նշանավոր գրիչներից էր Ղազարը, որը նաև ծաղկող էր։ Գրչության արվեստն այդտեղ առավել զարգացման է հասել 14-րդ դարի սկգբին, երբ վանքի առաջնորդ է կարգվել Գլաձորի համալսարանն ավարտած Ստեփանոսը։ Նրա օրոք էլ վանքի մատենադարանը հարստացել է հին գրքերի ընդօրինակություններով։
Թիլ

Անվան այլ կիրառումների համար տե՛ս՝ Թիլ (այլ կիրառումներ)Թիլ (հոլ.՝ Tiel ( արտասանություն)), համայնք Նիդերլանդների Խելդերլանդ մարզում։ Տարածքը 32,31 կմ² է, բնակչությունը՝ 41.273 (2011 թ.)։ Մեկ շնչի տարեկան միջին եկամուտը 12.300 եվրո է։
Քաղաքային մարզադաշտ (Զվորնիկ)

Զվորնիկ քաղաքի քաղաքային մարզադաշտ, մարզադաշտ  Բոսնիա և Հերցեգովինայի Զվորնիկ քաղաքում։ Այժմ մարզադաշտը օգտագործվում է ֆուտբոլային հանդիպումների համար և համարվում է «Դրինա» ֆուտբոլային ակումբի տնային մարզադաշտը։ Մարզադաշտի տարողությունը կազմում է 3020 մարդ։


== Պատմություն ==
Քաղաքի առաջին ֆուտբոլային մարզադաշտը կառուցվել է բնակելի տների տեղում։ Երկրորդ համաշխարհային պատերազմի ժամանակ մարզադաշտը տեղափոխվել է իր ներկայիս տեղը։ Մարզադաշտը բացել և կառուցվել է 1945 թվականին։ Մինչև 2009 թվականը մարզադաշտը նստատեղեր չի ունեցել։ Վերակառուցման ժամանակ մարզադաշտը ունեցել է 1500 նստատեղ։ «Դրինա» ֆուտբոլային ակումբի Բոսնիա և Հերցեգովինայի Պրեմիեր լիգա դուրս գալուց հետո, մարզադաշտը վերակառուցվել է։ Կառուցվել է արևելյան տրիբունան, որից հետո մարզադաշտի տարողությունը կազմել է 3020 մարդ։


== Ծանոթագրություններ ==


== Արտաքին հղումներ ==
Զվորնիկ քաղաքի քաղաքային մարզադաշտ, soccerway.com
Շավարշ Ազնավուրյան

Շավարշ Մնացականի Ազնավուրյան (1905, նոյեմբերի 28, գ. Չամդուրա, Ախալքալաքի շրջան - 1982, Երևան), հայ մանկավարժ, լրագրող։
Թղթակցել է մամուլին («Ավանգարդ» և այլն)։
Օգտագործել է Ա., Ա. Շ., Ազն., Շ. Ա-յան, Շ. Ազնավուր, Ասպետ, Շ., Շ. Ա. ծածկանունները։


== Ծանոթագրություններ ==
Բաբելոնի աշտարակը (սերիալ)

Անվան այլ կիրառումների համար տե՛ս՝ Բաբելոնի աշտարակը (այլ կիրառումներ)Բաբելոնի աշտարակը (պորտ.՝ Torre de Babel), բրազիլական հեռուստասերիալ արտադրված Ռեդե Գլոբոյի կողմից, հեռարձակվել է 1998 թվականից։ Հիմնականում սցենարը վերաբերվում է հին կտակարանի Բաբելոնի պատմությանը. մարդիկ ապրում են մի վայրում, որտեղ պատժվում են իրենց հպարտության և միմյանց չհասկանալու համար։ 1998 թվականին սերիալն անրադարձավ միասեռակնությանը, ընտանեկան բռնությանը և թմրամոլությանը։ Հեռուստասերիալում հայտնի դերասանուհի Քրիստիանե Տորլոնին մարմնովորեց լեսբուհու դեր, իսկ երիտասարդ դերասանուհի Ադրիանա Էստևեսը փայլեց իր դերասանական խաղով։ Հեռուստասերիալը 2000 թվականին ցուցադրվեց Հայաստանի ազգային հեռուստատեսությամբ։


== Դերերում ==
Թոնի Ռամոս
Լետիսիա Սաբատելլա
Վիվիան Վիկտորետ
Ժուկա դե Օլիվեյրա
Ստենիո Գարսիա
Կլաուդիա Ռայա
Ադրիանա Էստևես
Քրիստիանե Տորլոնի
Զաքո

Զաքո, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։


== Պատմություն ==
Գյուղը թուրքերի ձեռքով կողոպտվել և ավերվել է 1895 թվականի ջարդերի ժամանակ։


== Բնակչություն ==
Եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Թեզխարաբ (Հրազդանի շրջան)

Անվան այլ կիրառումների համար տե՛ս՝ Թեզխարաբ (այլ կիրառումներ)Թեզխարաբ, գյուղ ՀՍՍհ Հրազդանի շրջանում։ Գտնվում էր Հրազդան քաղաքից 14 կմ հարավ-արևմուտք, ֆանտան գյուղի մոտ` նրանից հարավ։


== Պատմություն ==
Գյուղը լքվել է 1939 թվականին։ Բնակիչները տեղափոխվել են մոտակա բնակավայրեր։


== Բնակչություն ==
Թեզխարաբի ազգաբնակչության փոփոխությունը.


== Պատմամշակութային կառույցներ ==
Թեզխարաբն ուներ Ս. Աստվածածին անունով եկեղեցի։


== Ծանոթագրություններ ==
Տուլիե

Տուլիե (իտալերեն՝ Tuglie), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 5279 մարդ, բնակչության խտությունը կազմում է 663 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 73058, հեռախոսային կոդ՝ +39 00833։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0833 596521
Էլեկտրոնային փոստ՝ urp@comune.tuglie.le.it
Պաշտոնական կայք՝ http://www.tuglie.com


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Ֆրանյա Կրալ

Ֆրանյա Կրալ (սլովակ.՝ Fraňo Kráľ, մարտի 9, 1903(1903-03-09), Օհայո, ԱՄՆ - հունվարի 3, 1955(1955-01-03), Բրատիսլավա, Չեխոսլովակիա), սլովակ բանաստեղծ, արձակագիր, Չեխոսլովակիայի ժողովրդական գրող (1953), Չեխոսլովակիայի քաղաքական գործիչ։ Սլովակյան գրականության սոցիալիստական ռեալիզմի առաջին ներկայացուցիչներից։


== Կենսագրություն ==
Ֆրանյա Կրալը ծնվել է 1903 թվականին ԱՄՆ Օհայո նահանգի Բարտոն գյուղում, սլովակ էմիգրանտների ընտանիքում։ 1905 թվականին մոր հետ վերադարձել է Սլովակիա։ Չնայած ընտանեկան ծանր պայմաններին կարողացել է ավարտել Սպիշսկա Նովա Վեսի մանկավարժական ուսումնարանը։ Ուսման տարիներին ստիպված է եղել աշխատել, հիվանդացել է որովայնային տիֆով, որն անջնջելի հետք է թողել նրա մարմնի վրա, ապա դա հանգեցրել է թոքային հիվանդության բարդացման։ Զորակոչվել է զինվորական ծառայության, սակայն հիվանդացել է տուբերկուլյոզով և զորացրվել։ Որոշ ժամանակ բուժում ստանալուց հետո որպես ուսուցիչ աշխատել է Մոդրի Կամենում։ 1923 թվականից եղել է Չեխոսլովակիայի կոմկուսի անդամ։ 1931 թվականին տեղափոխվել է Բրատիսլավա, սակայն կոմունիստական հայացքների համար հեռացվել է աշխատանքից և ուղարկվել վաղ թոշակի։ Ֆաշիստական ռեժիմի տարիներին եղել է ընդհատակում։ Երկրորդ համաշխարհային պատերազմից հետո աշխատել է կրթության նախարարությունում, եղել է Չեխոսլովակիայի կոմունիստական կուսակցության անդամ, Սլովակիայի Ազգային խորհրդի անդամ և Չեխոսլովակիայի գրողների միության նախագահության անդամ։


== Պարգևներ, մրցանակներ ==
1953 թվականին արժանացել է Չեխոսլովակիայի ժողովրդական գրողի կոչմանը։


== Ստեղծագործություններ ==
Ֆրանյա Կրալը սոցիալական թեման վառ գույներով պատկերող գրող է և միաժամանակ լիրիկ բանաստեղծ։
Բանաստեղծական ժողովածուներ

«Սև ներկը գունապնակի վրա», 1930
«Բալթիկա», 1931
«Փոստային բացիկներ», 1936
«Գիշերվանից այգաբաց», 1945
«Գարնանային ճամփաներով», 1952
«Փշոտ ուղի», 1936Վեպեր

«Հանդիպում», 1945
«Լավագույն կյանքի համար», 1949
«Կլինի, ինչպես չի եղել», 1950Մանկական գրքեր

«Յանո», 1931
«Չենկովայի երեխաները», 1932


== Հիշատակ ==
Բրատիսլավայում տեղադրվել է Ֆրանյա Կրալի հուշարձանը։


== Ծանոթագրություններ ==


== Արտաքին հղումներ ==
Fraňo Kráľ
Կիսանդրի (այլ կիրառումներ)

Կիսանդրի, կարող է վերաբերել՝

Կիսանդրի - մարդու դեմքը, ինչպես նաև մինչև կուրծքը կամ գոտկատեղը պատկերող կլոր քանդակ
Կիսանդրի - 1993 թվականին Հայֆիլմ կինոստուդիայում նկարահանված ֆիլմ
Պիշնոե (գյուղ, Դոլինսկայայի շրջան)

Անվան այլ կիրառումների համար տե՛ս՝ ՊիշնոեՊիշնոե (ուկրաիներեն՝ Пишне), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Պիշնոե գյուղում բնակվում էր 265 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)